Diari Oficial de la Generalitat Valenciana


Sumari del DOGV 8296, del 16-05-2018 (2018/4043)

Informació pública de l'avaluació ambiental estratègica de la modificació puntual número 5 del sector UZI-1.
------------------------------------------------------------------------------------------------------------

### Dades del document

Número de DOGV
:   8296

Data del DOGV
:   16-05-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/4043


Data del document
:   23-04-2018

Organisme emissor
:   Ajuntament de Monforte del Cid

Tipus de document
:   Anunci

Descriptors 

:   * Monforte del Cid
    * administració local
    * pla d'urbanisme

Informació pública de l'avaluació ambiental estratègica de la modificació puntual número 5 del sector UZI-1. [2018/4043]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, es publica l'informe ambiental i territorial estratègic de la modificació puntual número 5 del Pla parcial del sector UZI-1 de Monforte del Cid, la proposta del qual es trasllada a continuació:  
  
1. Documentació presentada  
Per Resolució del regidor d'Urbanisme de data 17 de novembre de 2017, es redacten els documents següents:  
Projecte de modificació puntual número 5 del Pla parcial del sector UZI-1.  
Document inicial estratègic.  
2. Antecedents  
Per la Provisió del regidor de Medi Ambient de data 27 de novembre de 2017, se sol·licita informe per a l'avaluació ambiental estratègica.  
L'Ajuntament és l'òrgan ambiental, en virtut de l'article 115 de la Llei 10/2015, de mesures fiscals, de gestió administrativa i financera i d'organització de la Generalitat, que modifica l'article 48 de la LOTUP, en concret en l'apartat c.2, «en els instruments de planejament urbanístic que, en desplegament del planejament avaluat ambientalment, afecte únicament i exclusivament l'ordenació detallada del sòl urbanitzable definida en la present llei». L'òrgan ambiental i territorial serà, doncs, l'Ajuntament, en concret el regidor de Medi Ambient, delegació per Decret 236/2017, de data 2 de maig de 2017.  
  
3. Planejament vigent  
El planejament vigent al terme municipal de Monforte del Cid és el Pla general, aprovat definitivament per la Comissió Territorial d'Urbanisme de data 27 de març de 2008. Aquest planejament va ser sotmés a avaluació ambiental i va obtindre la declaració d'impacte ambiental el 8 de gener de 2008.  
No obstant això, d'aquesta declaració i aprovació van ser exclosos els sectors UZO-2 i UZO-5, basant-se en la Sentència del TSJCV de 10 de desembre de 2012.  
El sector UZI-1 del Pla general té pla parcial aprovat definitivament per la Resolució del conseller de Territori i Habitatge de data 16 de setembre de 2005, i publicat en el DOGV número 5086, de data 22 de juny de 2006, i en el BOPA número 288, de data 19 de desembre de 2005.  
Aquest pla parcial ha patit 4 modificacions puntuals.  
La modificació de planejament proposada afecta els articles 73 i 95 de les ordenances del Pla general, i en concret les altures de les edificacions.  
L'article esmentat estableix, per a les edificacions d'ús industrial, una altura reguladora màxima de 15 m i 2 plantes i una altura total de 20 m.  
4. Modificació proposada  
La modificació proposada consisteix a augmentar les altures màximes permeses per a les edificacions a la zona d'ús industrial.  
Les altures esmentades estan regulades en l'article 95, Zona d'ús industrial, del pla parcial (PP) i en concret varia:  
L'altura d'edificació màxima, que és de 2 plantes i 15 metres, la modifiquem a 2 plantes i 19 metres.  
L'altura total, que és de 20 metres, la modifiquem a 24  metres.  
Ambdues altures mesurades segons estableix l'article 25 de les ordenances del pla parcial.  
En concordança, es modifiquen les altures lliures de plantes establides en l'article 73 per a la planta baixa per a zona industrial, que passa de 15 a 19 m.  
La justificació de la modificació proposada es recull en l'apartat 2.1 de la memòria justificativa del projecte.  
5. Consultes realitzades  
L'òrgan ambiental, d'acord amb l'article 51.1 de la LOTUP, ha sotmés la documentació aportada a consulta de:  
  
Consulta Informe Administració consultada  
27.11.2017 28.11.2017 Ajuntament - Departament d'Urbanisme  
27.11.2017 28.11.2017 Ajuntament - Departament de Medi Ambient  
  
  
6. Identificació i valoració dels possibles efectes sobre el medi ambient  
D'acord amb el que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinària o simplificada, en funció de l'existència d'efectes significatius sobre el medi ambient, amb la consulta prèvia a les administracions públiques afectades, a les quals es refereixen els articles 48.d I 51.1 de la LOTUP.  
Quant als informes sol·licitats, el departament d'urbanisme municipal assenyala que no s'observa que la modificació de planejament contravinga la normativa aplicable.  
En l'informe de medi ambient i paisatge municipal es conclou que no s'estima necessari establir criteris paisatgístics complementaris a la normativa del pla parcial.  
Realitzada l'anàlisi tècnica de la documentació presentada i els informes rebuts, s'observa que la modificació proposada no té efectes significatius sobre el medi ambient.  
7. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2003, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental, de conformitat amb el que preveu la legislació d'avaluació ambiental.  
8. Proposta d'acord  
Segons estableix l'article 51 de la LOTUP, d'acord amb els criteris de l'annex VIII d'aquesta llei, la modificació del pla avaluat no influeix en altres plans o programes; no té incidència en el model territorial vigent al municipi, ni produeix increment en el consum de recursos; no suposa afecció sobre elements del patrimoni natural i cultural i, tenint en consideració els informes emesos, es pot concloure que el procediment d'avaluació ambiental simplificada és suficient per a determinar que la proposta de modificació del planejament no presenta efectes significatius sobre el medi ambient.  
Basant-se en l'article 51.2.b de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, i en vista de tot el que antecedeix, el regidor de Medi Ambient, mitjançant el Decret número 655/2017, disposa:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 5 del Pla parcial del sector UZI-1 de Monforte del Cid, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de la modificació del pla d'acord amb la seua normativa sectorial.  
Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des que s'haja publicat. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Monforte del Cid, 23 d'abril de 2018.- El regidor de Medi Ambient: Ángel Gutiérrez Guillén.